Qorti tal-Appell Kriminali Onor. Imħallef Dr. Edwina De Roemer LL.D. Illum 28 ta' Lulju 2021 Rat l-akkużi dedotti kontra l-appellat William Griffiths detentur tal-karta tal-identita Maltija bin-numru 309942M, akkużat quddiem il-Qorti tal-Maġistrati (Malta) bħala Qorti ta' Ġudikatura Kriminali talli: Billi fuq talba tal-Kummissjoni tat-Taxxi Interni huwa akkużat talli bħala direttur tal-kumpanija Lapsi Holdings Limited (C 17868) għas-snin 1998, 1999, 2000, 2001, 2002, 2003, 2004 u 2005 b'diversi atti magħmulin minnhekk, ukoll jekk fi żminijiet differenti, u li jkunu jiksru l-istess dispożizzjonijiet tar-regoli msemmija fis-subartikoli (1) u (2) tal-artikolu 23 tal-Kap. 372 kif ukoll fir-regoli tal-1998 dwar Final Settlement System (FSS) A.L. 88 tal-1998 maħruġa ai termini ta' hawn fuq imemmi artikolu 23 naqas milli jħares id- dispożizjonijiet ta' dawk ir-regoli. Rat is-sentenza tal-Qorti tal-Maġistrati (Malta) bħala Qorti ta' Ġudikatura Kriminali, tal-25 ta' Mejju, 2012, li wara li rat l-artikoli 18 tal-Kapitolu 9 tal-Liġijiet ta' Malta u 23(1)(2) tal-Kapitolu 372 tal-Liġijiet ta' Malta kif ukoll r-regolamenti 15 u 20 tal-Avviż Legali 88 tas-sena 1998 sabet lill-imputat ħati ta' l-imputazzjoni miġjuba kontra tiegħu u kkundannatu għal ħlas ta' multa ta' ħames mitt Euro (Eur 500); peress li l-imputat m'għadux legalment jirrappreżenta lis-soċjeta Lapsi Holdings Limited il-Qorti mhux ser timponi multa addizzjonali. Rat ir-rikors tal-appellant Avukat Ġenerali, ppreżentat fit-12 ta' Ġunju, 2012, fejn talbet lil din l-Qorti tirriforma s-sentenza appellata billi tikkonfermaha f'dik il-parti fejn sabet lill-appellat William Griffiths ħati tal-unika imputazzjoni dedotta kontra tiegħu u tbiddilha fil-parti tal-piena billi filwaqt li tikkonfermaha f'dik il-parti fejn ikkundannat lill-appellat multa ta' ħames mitt Ewro (Eur 500), timponi multa addizzjonali skond id-dispożizzjonijiet tal-artikolu 23(13) tal-Kap. 372 tal-Liġijiet ta' Rat l-atti u d-dokumenti kollha. Rat il- fedina penali aġġornata tal-appellat esebita mill-prosekuzzjoni fuq ordni tal- Rat illi l-appellat għalkemm debitament notifikat baqa' ma deherx għas-smigħ tal- Semgħet trattazzjoni tal-appellant Avukat Ġenerali. Ikkunsidrat: Illi fl-appell minnu ntentat l-Avukat Ġenerali iħossu aggravat unikament f'dik il-parti tas-sentenza appellata fejn l-Ewwel Qorti naqqset milli tapplika fil-konfront tal- appellat William Griffiths il-multa addizzjonali oltre għal piena inflitta u dan kif maħsub fl-artikolu 23(13) tal-Kap.372 tal-Ligijiet ta' Malta. Jisħaq l-Avukat Ġenerali illi l-impożizzjoni ta' tali multa mhijiex waħda fakoltativa għal Qorti fejn il-liġi lanqas ma tagħmel ebda konċessjoni favur dak it-taxpayer jew pagatur li fil-jum tal-għoti tas- sentenza ma jkunx għad għandu ir-rappreżentanza legali tas-soċjetà kummerċjali li tkun inadempjenti fid-dmirijiet fiskali tagħha. Illi minn eżami tal-atti tal-kawża jirrizulta illi fis-seduta tal-25 ta' Mejju 2012, l-appellat irreġistra ammissjoni għall-akkuża lilu addebitata u dan wara li mix-xhieda tar- rappreżentant tal-Awtorità ta' Malta għas-Servizzi Finanzjarji (MFSA) irriżulta illi l- appellat kien irriżenja mill-kariga ta' direttur tas-soċjetà Lapsi Holdings Limited b'effett mis-17 ta' April 2012. Illi għalhekk għalkemm ġie misjub ħati, billi l-appellat ma kienx għad għandu ir-rappreżentanza tal-kumpanija, l-Ewwel Qorti naqqset milli timponi l-piena tal-multa addizzjonali fit-termini ta'l-artikolu 23(13) tal-Kapitolu 372 tal-Liġijiet ta' Malta għal kull jum li matulu jkompli jissussisti r-reat. Illi l-artikolu 23(13) tal-Kapitolu 372 tal-Liġijiet ta' Malta jipprovdi hekk: Kull persuna li tikser jew li tonqos li tħares id-dispożizzjonijiet ta' dan l-artikolu jew ta' xi regoli msemmija fis-subartikolu (1) teħel, meta tinsab ħatja, multa ta' mhux anqas minn mija u sittax-il euro (116) u mhux iżjed minn elf u mija u sittin euro (1,160) jew priġunerija għal żmien ta' mhux iżjed minn sitt xhur jew dik il-multa u priġunerija flimkien, u multa oħra ta' mhux inqas minn erba' euro (4) iżda mhux iżjed minn tlieta u għoxrin euro (23) għal kull ġurnata li matulha jkompli r-reat wara li tinsab ħatja: .… Iżda wkoll ir-reat taħt dan l-artikolu jibqa' jeżisti sakemm min jagħmel ir- reat ikun ikkonforma ma' u ħares id-disposizzjonijiet ta' dan l-artikolu jew ta' kull regola msemmija fih. Illi l-Avukat Ġenerali jargumenta illi mid-diċitura adoperata fil-liġi huwa ċar illi l- leġislatur ma għamel ebda kwalifika dwar meta, jew min jista' jeħel il-multa addizzjonali u allura din is-sanzjoni għandha tapplika fil-konfront ta' kull persuna li tkun naqqset mill-obbligi fiskali tagħha mingħajr ebda distinzjoni. Illi huwa inkontestat illi l-appellat ġie mħarrek biex iwieġeb għall-akkuża lilu addebitata fil-kapaċità vikarja tiegħu bħala direttur tas-soċjetà Lapsi Holdings Illi huwa ammetta b'mod inkondizzjonat ghal din l-akkuza minghajr ebda Illi l-artikolu 13 tal-Kapitolu 249 tal-Ligijiet ta' Malta ighid hekk: Meta xi reat taħt jew kontra xi disposizzjoni li tinsab f'xi Atti, li jkun għadda sew qabel jew wara dan l-Att, isir minn korp jew għaqda ta' persuni, sew jekk tkun persuna ġuridika jew le, kull persuna li, fil-ħin tal-għemil tar- reat, kienet direttur, manager, segretarju jew uffiċjal ieħor simili tal-korp jew għaqda, jew kienet tidher li qed taġixxi f'dik il-kariga, tkun ħatja ta' dak ir-reat kemm il-darba ma tippruvax li r-reat ikun sar mingħajr it-tagħrif tagħha u1 li tkun eżerċitat id-diliġenza kollha xierqa biex tevita' l-għemil tar- reat: Iżda ħlief dwar reati taħt jew kontra xi disposizzjoni li tinsab f'Att li fiħ hemm disposizzjoni li tixbaħ id-disposizzjoni ta' dan l-artikolu, id- disposizzjonijiet ta' dan l-artikolu għandhom japplikaw biss għal reati li jkunu saru wara l-bidu fis-seħħ ta' dan l-Att2. Marbuta ma' din id-dispożizzjoni tal-liġi, imbagħad l-artikolu 136A tal-Kapitolu 386 (Att dwar il-Kumpanniji) igħid hekk dwar ir-responsabbiltà tad-direttur f'soċjetà kummerċjali: (1) Direttur ta' kumpannija jkun marbut li jaġixxi b'onesta' u bona fide fl- aħjar interessi tal-kumpannija. (2) Id-diretturi ta' kumpannija għandhom jippromwovu il-benessere tal- kumpannija u jkunu responsabbli għal: (a) It-tmexxija ġenerali tal-kumpannija u l-amministrazzjoni u l- immaniġġjar tagħha; u (b) Is-sorveljanza ġenerali tal-affarijiet tagħha. (3) B'mod partikolari, iżda bla ħsara għal kull dmir ieħor mogħti lid-diretturi ta' kumpannija, jew lil xi wieħed minnhom, bil-memorandum u l-Istatut ta' assoċazzjoni jew b'dan l-Att jew b'xi liġi oħra, id-diretturi ta' kumpannija: (a) Ikunu obbligati li jeżerċitaw kura, diliġenza u ħila li jkunu eżerċitati minn persuna raġonevolment diliġenti li jkollha – 1 Emfażi ta' din il-Qorti. 2 L-att dwar L-interpretazzjoni daħlet fis-seħħ nar l-4 ta' Frar 1975. Kemm it-tagħrif, il-ħila u l-esperjenza li jkunu reġonevolment mistennija minn persuna li tkun qed taqdi l-istess funzjonijiet li jkunu moqdija jew fdati lil dak id-direttur dwar il- kumpannija; (ii) Kif ukoll it-tagħrif, il-ħila u l-esperjenza li jkollu d-direttur; (b) M'għandhomx jagħmlu profitti sigrieti jew personali mill-pożizzjoni tagħhom mingħajr il-kunsens tal-kumpannija, lanqas ma jagħmlu gwadan personali minn informazzjoni konfidenzjali tal-kumpannija; (c) Għandhom jassiguraw li l-interessi personali tagħhom ma jkunux f'konflitt mal-interessi tal-kumpannija; (d) Ma għandhomx jużaw xi propjeta', informazzjoni jew opportunita' tal-kumpannija għall-benefiċċju tagħhom stess jew ta' xi ħadd ieħor, jew jieħdu xi benefiċċju b'xi mod ieħir b'konnessjoni mal-eżerċizzju tas-setgħat tagħhom, ħlief bil-kunsens tal-kumpanija f'laqgħa ġenerali jew ħlief kif permess mill-memorandum u l-istatut tal- assoċazzjoni tal-kumpannija; (e) Għandhom jeżerċitaw is-setgħat li għandhom għall-finijiet li jkunu ngħataw is-setgħat u m'għandhomx jużaw ħażin dawk is-setgħat. direttur'. Ukoll b'referenza għad-dispożizzjonijiet preliminari tal-istess Att, id-definizzjoni ta' direttur 'tinkludi kull persuna li jkollha l-kariga ta' direttur ta' kumpannija3, ikun x'ikun l- isem tagħha, li sostanzjalment taqdi l-istess funzjonijiet dwar it-tmexxija tal-kumpannija, bħal Illi esposti dawn il-punti ta' dritt huwa ċar illi l-funzjoni ta' direttur huwa vast u ġeneriku ħafna. Dan jidher li huwa wkoll l-ispirtu tal-artikolu 13 meta jixħet fuq kull direttur (mingħajr l-ebda speċifikazzjoni tal-funzjonijiet li jaqdu jew li qdew fil- kumpanija li tkun) ir-responsabbiltà' kriminali meta jiġu kommessi reati mill- kumpanija bħalma fil-fatt ġara f'dan il-każ. Issa sabiex direttur jeżimi ruħu minn kull responsabbiltà penali jrid neċessarjament iressaq prova li huwa aġixxa b'diliġenza sabiex jevita l-egħmil tar-reat li dwaru l-kumpanija minnu rappreżentata hija mixlija, mqabbla mal-figura tal-bonus pater familias. Illi kien jispetta lill-appellat allura jipprova 3 Emfażi tal-Qorti. illi fis-snin li għalihom tirreferi l-akkuża huwa kien mexa b'diliġenza u responsabbiltà u li għan-nuqqas imputat lilu huwa ma kienx jaħti. Issa, kif ingħad, l-appellat ammetta għall-imputazzjoni miġjuba kontra tiegħu mingħajr ebda riserva. Illi di piu' huwa ma iressaq ebda prova għall-inqas sal-grad rikjest sabiex jipprova jeżimi ruħu minn din ir-responsabbiltà u billi jirrizulta illi huwa irriżenja mill-kariga ta' direttur fis-sena 2012 din mhijiex prova suffiċjenti li tista' teħilsu mill-obbligi fiskali tiegħu. Huwa irid jipprova li mhux biss ma kienx jaf b'dawn in-nuqqasijiet imma wkoll li kien eżerċita id-diliġenza kollha tiegħu, kif dettat wkoll mill-Att dwar il-Kumpanniji, sabiex jevita li dawn in-nuqqasijiet jirrikorru jew li għamel li seta' biex isolvi l-problema li kienet inħolqot tul dawk is-snin kollha. Illi anke il-fatt li l-appellat jista' jinstab fil-impossibbiltà li jikkonforma ruħu mal-liġi ma tistax isservih bhala difiża u dan għaliex kif ingħad fis-sentenza il-Pulizija vs "filwaqt illi din il-Qorti tirrikonoxxi d-difiza ta' impossibiltà hija rikonoxxuta fis-sistema guridika taghna, bhala regola generali din id-difiza tista' tigi mqajma biss jekk dak li jkun ma jkunx pogga ruhu volontarjament fl-impossibiltà fizika li jottempora ruhu mal-ligi. Kwindi jekk is- sitwazzjoni tkun ta' self-inflicted impossibility, din id-difiza ma tistax treggi. Il-proviso tal-artikolu 23(13) jipprovdi li r-reat jibqa' jezisti sakemm min jaghmel ir-reat … Dawn il-kliem ifissru li r-responsabiltà tad-direttur jew min ghandu fuqu responsabbiltà jottempora ruhu mal- provvedimenti tal-Kap fuq imsemmi 372 jibqa' responsabbli versu l- Kummissarju tat-Taxxi Interni anke wara li jkun spicca minn direttur. Peress illi l-kliem "min jaghmel ir-reat" ma fiha ebda definizzjoni partikolari ta' kariga irrispettivament jekk dak li jkun jkunx ghadu direttur jew le. Jekk ma jkunx ghadu direttur, allura jkollu l-obbligu illi jipprova illi huwa kien fl- impossibiltà li jottempora ruhu mal-ligi minhabba raguni jew ohra. Jekk direttur jirrezenja fi zmien partikolari volontarjament, allura volontarjament ikun ghalaq il-bieb sabiex jottempora ruhu mal-ligi u fil-konfront tieghu l- preskrizzjoni ma tapplikax u l-provisio tal-artikolu 23(13) tal-Kap. 372 jibqa' jissussisti fil-konfront tieghu. Jekk min-naha l-ohra direttur jimrad b'tali mod illi jkun fl-inkapacità li jottempora ruhu mal-ligi jew inkella kontra l- volontà tieghu jitnehha minn direttur qabel ma jkun jista' jaqdi l- obbligazzjoni tat-Taxxi Interni, allura hawnhekk hija kwistjoni ohra u l-imputat ikun jista' jqajjem b'success id- difiza ta' impossibiltà. Però din il-prova jrid igibha l-imputat jew il-persuna l-Kummissarju tieghu versu 4 Deċiża mill-Imħallef Michael Hennah nhar is-6 ta' Dicembru 2012 li tkun ghamlet ir-reat li juri lill-Qorti almenu sal-grad ta' probabiltà illi huwa kien fl-impossibiltà illi jaqdi d-doveri tieghu versu l-Kummissarju tat- Taxxi Interni. Fin-nuqqas ta' din il-prova l-persuna tibqa' responsabbli ghal zmien indefinit stante li r-reati kontemplati taht il-Kap. 372 huma reati permanenti."5 Illi kwindi huwa ċar mid-diċitura ta' din is-sentenza li l-impossibilta' li jikkonforma ruħu mal-liġi ma tistax twassal għal xi klemenza minn naħa tal-Qorti u dan meta mill- atti jirriżulta illi l-appellat rriżenja minn jeddu mill-kariga ta' direttur fis-sena 2012, u fuq kollox ammetta b'mod inkondizzjonat għall-imputazzjoni lilu addebitata. Għal dawn il-motivi l-Qorti taqta' u tiddeċiedi billi tilqa' l-appell interpost mill- Avukat Ġenerali, tgħaddi għalhekk biex tikkonfermaha fejn l-appellat ġie misjub ħati tal-imputazzjoni lilu addebitata u fejn huwa ġie ikkundannat għal ħlas ta' multa ta' €500, u wara li rat l-artikolu 23(13) tal- Kapitolu 372 tal-Ligijiet ta' Malta tikkundannah għal ħlas ta' multa addizzjonali ta' €4 għal kull jum li matulu jkompli r-reat, bit-terminu jibda jiddekorri mil-lum. Imħallef 5 Pulizija vs Antonio Figallo deċiża mill-Qorti tal-Appell Kriminali (Sede Inferjuri) mill-Imħallef Michael Hennah nhar is-6 ta' Diċembru 2012, b'referenza għal każ fl-ismijiet Pulizija vs Joseph Mary Spice wkoll deċiza mill-Qorti tal-Appell Kriminali u mill-Imħallef Michael Hennah nhar id-9 ta' Diċembru 2011.